**О Б Щ И Н С К И С Ъ В Е Т- С И М Е О Н О В Г Р А Д**

**П Р О Т О К О Л**

**№ 15/ 20.12.2024г.**

На 20.12.2024 година се проведе тринадесетото заседание на Общински съвет Симеоновград.

От общо 13 общински съветници, на заседанието присъстваха 13.

На заседанието присъстваха още: Кметът на oбщината, Заместник-кмета на oбщината, Секретаря на общината, Директор на дирекция „ЕАОСАО”, кметове на кметства и кметски наместници.

**Председател на ОбС**: Уважаеми госпожи и господа общински съветници, уважаема г-жо кмет, уважаеми кметове на кметства и кметски наместници, откривам 15-то заседание на Общински съвет Симеоновград.

В законоустановения срок са Ви предоставени материалите с проекта за дневен ред за днешното заседание. Разгледали сте го. Към така предложения дневен ред е необходимо да се добави още една докладна записка с вх.№ С-7029/17.12.2024г. от Милена Георгиева Рангелова-кмет на Община Симеоновград относно: Отпускане на еднократна парична помощ по Заявления вх.№C-7016/16.12.2024г.

Предлагам докладна записка с вх.№ С-7029/17.12.2024г. да стане т.8 от дневния ред, а досегашната т. 8 Питания и предложения, да стане т.9.

 **Румяна Бозукова:** Докладната не е гледана в комисия, как може да влезе в дневния ред ?

 **Даниела Деспова:** Гледали сме я в постоянната комисия по „Икономика, бюджет и финанси”

 **Румяна Бозукова:** Защо не е гледана от всички, още повече, че е за еднократна помощ.

 **Председател на ОбС:”** Може да си зададете въпросите по време на гласуването на докладната.‘‘

 Който е съгласен с така направеното предложение за дневен ред, моля да гласува.

ОбС с 12 гласа „за”, 1”против”, 0”възд.се” прие десетото заседание на ОбС да протече при следния

**ДНЕВЕН РЕД:**

 1.Докладна записка вх.№ С-6954/12.12.2024г. от Милена Георгиева Рангелова-кмет на Община Симеоновград **относно: Определянето на таксата за битови отпадъци на територията на Община Симеоновград за 2025 година;**

 2.Докладна записка вх.№ С-6955/12.12.2024г. от Милена Георгиева Рангелова-кмет на Община Симеоновград **относно: Изменение на Наредба №3 за определяне на местните данъци на територията на Община Симеоновград;**

 3.Докладна записка вх.№ С-6886/10.12.2024г. от Милена Георгиева Рангелова-кмет на Община Симеоновград **относно: Приемане на План – сметка за приходите от такса битови отпадъци и разходите по събиране, извозване, депониране на битови отпадъци и поддържане чистотата на териториите за обществено ползване в Община Симеоновград за 2025 година;**

4.Докладна записка вх.№ С-6944/12.12.2024г. от Милена Георгиева Рангелова-кмет на Община Симеоновград **относно: Приемане на Анализ на потребностите от подкрепа за личностно развитие на децата и учениците в Община Симеоновград *(по чл.196, ал.1 на Закона за предучилищно и училищно образование);***

 5.Докладна записка вх.№ С-6885/10.12.2024г. от Милена Георгиева Рангелова-кмет на Община Симеоновград **относно: Определяне на застроените имоти публична и частна общинска собственост за застраховане през 2024 година;**

 6.Докладна записка вх.№ С-6492/20.11.2024г. от Милена Георгиева Рангелова-кмет на Община Симеоновград **относно: Разрешаване изработване на ПУП /Подробен устройствен план/ - изменение ПУР /План за улична регулация/ на улица с о.т. 67, о.т. 68, о.т. 70а и о.т. 71а, между квартали 27, 27а, 45 и 30, по плана на с.Тянево, общ. Симеоновград;**

 7.Докладна записка вх.№ С-6969/13.12.2024г. от Милена Георгиева Рангелова-кмет на Община Симеоновград **относно** **Отпускане на еднократна парична помощ по Заявление вх.№C-6956/12.12.2024г.**

 8.Докладна записка вх.№ С-7029/17.12.2024г. от Милена Георгиева Рангелова-кмет на Община Симеоновград **относно** **Отпускане на еднократна парична помощ по Заявление вх.№C-7016/16.12.2024г.**

 **9**. Питания и Предложения.

 **ПО ПЪРВА ТОЧКА ОТ ДНЕВНИЯ РЕД:**

 1.Докладна записка вх.№ С-6954/12.12.2024г. от Милена Георгиева Рангелова-кмет на Община Симеоновград **относно: Определянето на таксата за битови отпадъци на територията на Община Симеоновград за 2025 година;**

 **Председател на ОбС:”** Колеги, разглеждаме Докладна записка вх.№ С-6954/12.12.2024г. от Милена Георгиева Рангелова-кмет на Община Симеоновград относно: Определянето на таксата за битови отпадъци на територията на Община Симеоновград за 2025 година; Тази докладна записка е гледана от всички постоянни комисии. Давам думата на председателя на комисията по „Противодействие на корупцията, законност и обществен ред.”, г-жа Теодоринка Иванова.‘‘

**Теодоринка Иванова**:” Постоянната комисия по „Противодействие на корупцията, законност и обществен ред.” разгледа и обсъди докладна записка с вх.№ С-6954/12.12.2024г. и с 4 гласа „за”,1 ”против”, 0”възд.се” я приема.‘‘

**Председател на ОбС:”** Давам думата на председателя на постоянната комисия по „Икономика, бюджет и финанси.“

 **Даниела Деспова**:” Постоянната комисия по „Икономика, бюджет и финанси” разгледа и обсъди докладна записка с вх.№ С-6954/12.12.2024г.. и с 4 гласа „за”, 1”против”, 0”възд.се” я приема.‘‘

 **Председател на ОбС:”** Давам думата на председателя на постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.”

 **Иван Илчев:‘‘**Постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.” разгледа и обсъди докладна записка с вх.№ С-6954/12.12.2024г. и с 3 гласа „за”, 1”против”, 1”възд.се” я приема.‘‘

**Председател на ОбС:”**Давам думата на председателя на постоянната комисия по ”Образование, култура, спорт, младежки и социални дейности, здравеопазване.”

**Иван Фералиев: „**Постоянната комисия по ”Образование, култура, спорт, младежки и социални дейности, здравеопазване.”разгледа и обсъди докладна записка с вх.№ С-6954/12.12.2024г. и с 4 гласа „за”, 0”против”, 1”възд.се” я приема.

 **Председател на ОбС: ”**  Давам думата на г-н Гичев!

 **Евгени Гичев:** През последните 5 години не е правена промяна в цените на таксите за битови отпадъци. Не е хубаво да се вдигат цените, но просто вече положението е неизбежно нарастват цените на всичко на работна заплата. Ние нямаме вече за кога да бавим настоящите ставки.

 **Председател на ОбС:** „Благодаря!Има ли общински съветници, които желаят да вземат думата? Давам думата на г-н Фералиев!

 **Иван Фералиев:** От 2019г. няма нищо предприето и сега изведнъж промилите скачат драстично много, това ще натовари жителите на Симеоновград много, които са нормални платци. А тези, които са на кантар може да ги откаже да си плащат данъците, моето предложение е нека да има някаква промяна, но да започнем малко по-малко. Предлагам увеличението да бъде 7 промила.

 **Председател на ОбС: Давам думата на г-жа Рангелова!**

 **Кмет на община**: “ На никого не му е приятно да натоварваме съгражданите си с по-високи цени на данъците, но вече е неизбежно. Ние изпитваме остър недостиг на средства и трябва да ги вдигмен малко, защото средствата не ни достигат. Ето и вашите заплати, които също не са плащани от много време. Другото, което, ако зависише от нас щяхме да си живеем в държава, в която не се плащат данъци разбирам ви и вас като опозиция не е удоволствие да вдигаме данъците ние също живеем в тази община. Живота става много скъп, инфлацията както е изчислил г-н Гичев е над 50%. Заплатите от 200 лв в тази дейност станаха 930лв. Все пак една община, една държава се издържа от данъци.

 **Председател на ОбС:** „Благодаря!Има ли общински съветници, които желаят да вземат думата? Давам думата на г-н Фералиев!

 **Иван Фералиев:** Много малко хора си плащат данъците около 60%. Администрацията трябва да измисли начин за по висока събираемост.Както предложих по-рано предлагам да гласуваме за 7 промила, като са разпределени така:

 - за сметосъбиране и сметоизвозване ………**4 промила**

 - за обезвреждане на битовите отпадъци в депа и други съоръжения…..... **2 промила**

 - за чистота на териториите за обществено ползване. ...................................**1 промилa**

Така ще започнем увеличението по-плавно и няма да е толкова тежко за данъкоплатците.

 **Председател на ОбС:** „Благодаря!Има ли общински съветници, които желаят да вземат думата? Давам думата на г-жа Бозукова!

 **Румяна Бозукова:** Първо бих искала да обърна внимание на следния етап от изготвена от нашите данъчни докладни се базира на една цифра, която трябва да бъде балансирана от данъците на гражданите. Тази цифра е колко ни струва сметосъбиране, сметоизвозване, чистота на града, ако пропуснах нещо се извинявам. Тази цифра 1 мил. и 300хил. на година и сега видите ли ние трябва да я балансираме. Действително общините се стараят да балансират тази цифра. Вторият принцип, за които г-н Гичев не се изказа замръсителят плаща. Има хора, които живеят в незаконни жилища, без нотариален акт, тези хора не плащат данъци, а са най-големите замръсители. Този принцип е крайно нарушен, защото замръсителят не плаща. Както г-н Фералиев каза, ако ние днес вземем това решение и ги увеличим на 9 промила тези, които са били на прага и едвам са успявали да си плащат данъците до сега също ще се откажат да плащат. Следващата година ще отчитаме по-ниска събираемост. И пак се връщам на първото ние увеличаваме данъците за да балансираме онази поръчка, която беше приета, но никой не знае как беше съчинена. По тази причина аз няма да подкрепя тези 9 промила и съм за това да се пристъпи към поетапно увеличение, защото всяка година общината балансира сметосъбирането от субсидиите всяка година цифрата не е малка и ако ние балансираме с голяма цифра общината няма да има за други дейности аз не мисля, че има толкова нужда от граждански договори 300 000лв. И второ в програмата за управление на общината 2023-2027г. е вписана първа цел разумно увеличение на данъците и мерките за повишаване на събераемостта. Считам, че най-разумното увеличение е 7 промила.

 **Кмет на община**: Какво предлагате ?

 **Румяна Бозукова:** Предлагам!

 **Кмет на община**:Не ме прекъсвайте, когато вие говорихте аз не ви прекъсвах!

 **Румяна Бозукова:** Не може да ми говорите така на вашия колектив може, но на общински съветник не!

 **Кмет на община**: Когато вие говорихте, аз ви изслушвах сега ме изслушайте и вие. Какво предлагате да изринем махалите тези хора, които са се заселили незаконно мислите ли, че искат да живеят по този начин нали и те искат да живеят нормално. Тези, които са по чужбините се интегрираха купуха си кущи в чертите на града всични искат да живеят нормално, но са бедни! Съгласна съм с вас, че те също генерират отпадък. Колкото за гражданските договори, които са ви любима тема, нещата не стоят така, както вие ги представяте в публичното пространство и много добре знаете какви хора са на граждански договори там влизат всички комисии по време на изборите, инжинери, адвокати, всички външни експерти, които ние наемаме. Кажете един излишен?

 **Румяна Бозукова:** Не, това не е тема на разговор днешния разговор е битови отпадъци!

 **Председател на ОбС:** Моля спазвайте добрия тон!

 **Кмет на община**: Ние искаме максимално да балансираме поносимостта на данъците да бъде адекватна на услугата, която гражданите ще получат. Да не е приятно аз също съм данъкоплатец, но е неизбежно.

 **Председател на ОбС:** Давам думата на г-жа Трифонова!

 **Антоанета Трифонова:** Аз искам само да кажа да не намаляте така предложената стойност на промилите за 2025г. , защото шоко от следващото увеличение ще бъде огромен по мои груби изчисления, каквато и база да приеме общински съвет за такса битови отпадъци по новата методика, най-малко на човек ще бъде 100лв. Това нещо е законово разпоредено неизбежно е никой няма представа как ще се случват нещата и как хората ще ги плащат. Нека да бъде по плавен този шок.

 **Председател на ОбС:** Давам думата на г-н Георгиев!

 **Никола Георгиев:** Относно усмивката на г-жата в ляво в момента се води един дебат, които не е безмислен напротив много е смислен, но е закъснял когато ви беше предложено да участвате в тази комисия и да си дадете мнението и вие защо не участвате а сега се смеете г-жо Чолакова?

 **Янка Чолакова:** Не съм била компетентна тогава! Значи аз няма този административен опит да участвам в комисия, но съм прочела какво са направили другите общини и Димитровград, Свиленград, Свиленград. Плюс това там профила е 5,5 промила, което е много по-ниско от нашия 9 промила. Също така как да плащат хората при наличието на това, че целия град е потънал в боклук. В кв. Злати дол ул. Македония има боклук до контейнер от 3 месеца стой.

 **Кмет на община**: Кой го е изхвърлил този боклук?

 **Янка Чолакова:** Аз от къде да знам нали ако имаше камери щяхме да видим !

 **Кмет на община**: Знаете ли колко струва видеонаблюдение в цялата община от къде пари?

 **Янка Чолакова:** Ще участвате в проекти.

 **Кмет на община**: Само да има ще участваме разбира се!

 **Теодорина Иванова:** В другите общини промилите на таксите за битови отпадъци са много по-ниски, но такса битови отпадъци се формира на база данъчна оценка на имота в другите общини имотите започват от 100 000лв., а в нашата община данъчните оценки са много по-ниски.

 **Иван Илчев:** Чухме достатъчно, всеки си каза мнението предлагам да прекратим дебата!

**Председател на ОбС:** Благодаря! Преминаваме към гласуване на предложението на г-н Фералиев. Определя такса за битови отпадъци **на населението** **и за жилища на фирми** за **2025** година на **база данъчната оценка на имотите**, както следва:

 **1**.**За гр.Симеоновград**......................................................**7.00** **промила**, от които:

 - за сметосъбиране и сметоизвозване...........................................................**4. промила**

 - за обезвреждане на битовите отпадъци в депа и други съоръжения…..... **2 промила**

 - за чистота на териториите за обществено ползване. ...................................**1 промилa**

Който е съгласен, моля да гласува! Обявявам резултата.

 5 гласа „за”, 8”против”, 0”възд.се”

 ОбС с 5 гласа „за”, 8”против”, 0”възд.се” прие

**Председател на ОбС:** „Благодаря!Има ли общински съветници, които желаят да вземат думата? Няма! Преминаваме към гласуване на докладна записка вх.№ С-6954/12.12.2024г. от Милена Георгиева Рангелова-кмет на Община Симеоновград относно: Определянето на таксата за битови отпадъци на територията на Община Симеоновград за 2025 година; Който е съгласен, моля да гласува и да отрази вота си в бланка за поименно гласуване. Обявявам резултата.

 8 гласа „за”, 4”против”, 1”възд.се”

 ОбС с 8 гласа „за”, 4”против”, 1”възд.се” прие

**РЕШЕНИЕ № 107/ 20.12.2024г.**

**По протокол №15/20.12.2024г.**

 На основание чл.21 ал.1 т.7 от ЗМСМА и Глава ІІІ Раздел І чл.от 62 до 69 от ЗМДТ , предлагам Общинският съвет да вземе следното:

**Р Е Ш И :**

**І.** Определя такса за битови отпадъци **на населението** **и за жилища на фирми** за **2025** година на **база данъчната оценка на имотите**, както следва:

 **1**.**За гр.Симеоновград**......................................................**9.00** **промила**, от които:

 - за сметосъбиране и сметоизвозване...........................................................**4. промила**

 - за обезвреждане на битовите отпадъци в депа и други съоръжения…..... **3 промила**

 - за чистота на териториите за обществено ползване. ...................................**2 промилa**

 **ІІ.** Определя такса за битови отпадъци **на населението** **и за жилища на фирми** за **2025** година на **база данъчната оценка на имотите** **за селата** Свирково, Тянево, Калугерово, Навъсен, Троян, Дряново, Константиново и Пясъчево……….**7.1 промила**

от които:

 -за сметосъбиране и сметоизвозване……......................................................**4.0 промила**

 -за обезвреждане на битовите отпадъци в депа и други съоръжения.........**2,1 промила**

-за чистота на териториите за обществено ползване.. .................................**1,0 промила**

 **ІІІ**. Определя такса за битови отпадъци на **нежилищни имоти на фирми за 2025 година за цялата община**, както следва:

  **1**.Когато таксата се определя **според количеството на битовите отпадъци**  по подадена в срок до **31.10.2024** година декларация:

 - за един БОБЪР месечно /сметосъбиране и сметоизвозване/ - ….........**100.00 лв.**

 - за обезвреждане на битовите отпадъци в депа и други съоръжения.....**2,0 промила**

 - за чистота на териториите за обществено ползване. ..............................**1,0 промил**

 - за една КОФА месечно /сметосъбиране и сметоизвозване/-…..…......**20.00 лв**

 - за обезвреждане на битовите отпадъци в депа и други съоръжения.....**2,0 промила**

 - за чистота на териториите за обществено ползване. ..............................**1,0 промил**

  **2**.При неподадена декларация в срок до **31.10.2024** година или подадена такава с некоректни данни.............................................................................................**16,7 промила** върху данъчната оценка на имота, от които:

 - за сметосъбиране и сметоизвозване ………………………..………….**13,7 промила**

 - за обезвреждане на битовите отпадъци в депа и други съоръжения.... **2.0 промила**

 - за чистота на териториите за обществено ползване. ..............................**1,0 промил**

 **ІV.** Общински съвет определя за 2025 година честота на сметосъбиране **4 пъти месечно за града и 4 пъти месечно за селата.**

 **ПО ВТОРА ТОЧКА ОТ ДНЕВНИЯ РЕД:**

2.Докладна записка вх.№ С-6955/12.12.2024г. от Милена Георгиева Рангелова-кмет на Община Симеоновград **относно: Изменение на Наредба №3 за определяне на местните данъци на територията на Община Симеоновград;**

 **Председател на ОбС:”** Колеги, преминаваме към втора точка от дневния ред, Докладна записка вх.№ С-6955/12.12.2024г. от Милена Георгиева Рангелова-кмет на Община Симеоновград относно: Изменение на Наредба №3 за определяне на местните данъци на територията на Община Симеоновград;Тази докладна записка е гледана от всички постоянни комисии. Давам думата на председателя на комисията по „Противодействие на корупцията, законност и обществен ред.”, г-жа Теодоринка Иванова.‘‘

**Теодоринка Иванова**:” Постоянната комисия по „Противодействие на корупцията, законност и обществен ред.” разгледа и обсъди докладна записка вх.№ С-6955/12.12.2024г. и с 4 гласа „за”, 1”против”, 0”възд.се” я приема.‘‘

**Председател на ОбС:”** Давам думата на председателя на постоянната комисия по „Икономика, бюджет и финанси.“

 **Даниела Деспова**:” Постоянната комисия по „Икономика, бюджет и финанси” разгледа и обсъди докладна записка с вх.№ С-6955/12.12.2024г. и с 4 гласа „за”, 1”против”, 0”възд.се” я приема.‘‘

 **Председател на ОбС:”** Давам думата на председателя на постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.”

 **Иван Илчев:‘‘**Постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.” разгледа и обсъди докладна записка с вх.№ С-6955/12.12.2024г. и с 3 гласа „за”, 1”против”, 1”възд.се” я приема.‘‘

**Председател на ОбС:”**Давам думата на председателя на постоянната комисия по ”Образование, култура, спорт, младежки и социални дейности, здравеопазване.”

**Иван Фералиев: „**Постоянната комисия по ”Образование, култура, спорт, младежки и социални дейности, здравеопазване.”разгледа и обсъди докладна записка с вх.№ С-6955/12.12.2024г. и с 5 гласа „за”, 0”против”, 0”възд.се” я приема.

 **Председател на ОбС:** „Благодаря!Има ли общински съветници, които желаят да вземат думата? Давам думата на г-н Фералиев!

**Иван Фералиев:** Имам само едно предложение към общинска администрация ако може касите да станат дигитални.

**Председател на ОбС:** „Благодаря!Има ли общински съветници, които желаят да взематдумата? Няма! Преминаваме към гласуване на Докладна записка вх.№ С-6955/12.12.2024г. от Милена Георгиева Рангелова-кмет на Община Симеоновград **относно: Изменение на Наредба №3 за определяне на местните данъци на територията на Община Симеоновград;** Който е съгласен, моля да гласува и да отрази вота си в бланка за поименно гласуване. Обявявам резултата.

 10 гласа „за”, 3”против”, 0”възд.се”

 ОбС с 10 гласа „за”, 3”против”, 0”възд.се” прие

**РЕШЕНИЕ № 108/ 20.12.2024г.**

**По протокол №15/20.12.2024г.**

 На основание чл.21 ал.1 т.7 от ЗМСМА и Глава ІІІ Раздел І чл.от 62 до 69 от ЗМДТ, Общински съвет СИМЕОНОВГРАД:

 **Р Е Ш И:**

Изменя Наредба №3 за определяне на местните данъци на територията на Община Симеоновград:

1. Раздел I, чл.10 се изменя, както следва:

**Чл.10.** (1)Данъкът върху недвижимите имотисе заплаща:

1. в брой в касите на общината, находящи се на ул.Янко Сакъзов“ 24

II. Раздел I. чл. 15 се променя както следва :

 **Чл.15.** Размерът на данъка върху недвижимите имоти се определя в размер на **3.0 /три точка нула/**на хиляда върху данъчната оценка на недвижимия имот.[[1]](#footnote-1)\*

1. Раздел III чл.35 се променя както следва:

 **Чл.35.** (1) При дарение на имущество, както и в случаите по чл.44, ал.2 и **ал.3** от Закона за местните данъци и такси, данъкът се начислява върху оценката на прехвърляното имущество в размер на:

а) **1,0** на сто - при дарение между братя и сестри и техните деца;

 б) **5** на сто - при дарение между лица извън посочените в буква "а".

в) **1,0** на сто – за придобитите по давност недвижими имоти и ограничени вещни права.

 г) **5** на сто – за всички безвъзмездно придобити имущества извън случаите по буква „а” „б” и „в” за придобитите по давност недвижими имоти и ограничени вещни права, както и за погасени чрез опрощаване задължения

 (2) При възмездно придобиване на имущество данъкът е в размер 3.0 **/ТРИ/** на сто върху оценката на прехвърляното имущество, а при замяна - върху оценката на имуществото с по-висока стойност.

1. Раздел IV чл. 41 се изменя както следва :

 **Чл.41.**(1) За определеляне на имуществения компонент на данъка върху превозните средства за леки и товарни автомобили с технически допустима максимална маса не повече от 3,5 тона , частта от стойността на данъка – СкW / съгласно чл.55, ал.1 т.1 от ЗМДТ / в зависомост от мощността на двигателя, е както следва

а) до 55 kW включително – **1,00** лв. за 1 kW;

б) над 55 kW до 74 kW включително – **1.10** лв. за 1 kW;

в) над 74 kW до 110 kW включително – **1,50** лв. за 1 kW;

г) над 110 kW до 150 kW включително – **1,45** лв. за 1 kW;

д) над 150 kW до 245 kW включително – **1,80** лв. за 1 kW;

е) над 245 kW – **2.30** лв. за 1 kW;

 (3) Данъкът за ремаркета на леки автомобили и товарни автомобили с технически допустима максимална маса не повече от 3,5 тона е в следните размери:

1. товарно ремарке – 2**0** лв.

(4) Данъкът за мотопеди е в размер **20** лв.,

 **ПО ТРЕТА ТОЧКА ОТ ДНЕВНИЯ РЕД:**

 3.Докладна записка вх.№ С-6886/10.12.2024г. от Милена Георгиева Рангелова-кмет на Община Симеоновград **относно: Приемане на План – сметка за приходите от такса битови отпадъци и разходите по събиране, извозване, депониране на битови отпадъци и поддържане чистотата на териториите за обществено ползване в Община Симеоновград за 2025 година;**

 **Председател на ОбС:”** Колеги, разглеждаме Докладна записка вх.№ С-6886/10.12.2024г. от Милена Георгиева Рангелова-кмет на Община Симеоновград относно: Приемане на План – сметка за приходите от такса битови отпадъци и разходите по събиране, извозване, депониране на битови отпадъци и поддържане чистотата на териториите за обществено ползване в Община Симеоновград за 2025 година**;** Тази докладна записка е гледана от всички постоянни комисии. Давам думата на председателя на комисията по „Противодействие на корупцията, законност и обществен ред.”, г-жа Теодоринка Иванова.‘‘

**Теодоринка Иванова**:” Постоянната комисия по „Противодействие на корупцията, законност и обществен ред.” разгледа и обсъди докладна записка вх.№ С-6886/10.12.2024г. и с 4 гласа „за”, 1”против”, 0”възд.се” я приема.‘‘

**Председател на ОбС:”** Давам думата на председателя на постоянната комисия по „Икономика, бюджет и финанси.“

 **Даниела Деспова**:” Постоянната комисия по „Икономика, бюджет и финанси” разгледа и обсъди докладна записка с вх.№ С-6886/10.12.2024г. и с 4 гласа „за”, 1”против”, 0”възд.се” я приема.‘‘

 **Председател на ОбС:”** Давам думата на председателя на постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.”

 **Иван Илчев:‘‘**Постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.” разгледа и обсъди докладна записка с вх.№ С-6886/10.12.2024г. и с 4 гласа „за”, 1”против”, 0”възд.се” я приема.‘‘

**Председател на ОбС:”**Давам думата на председателя на постоянната комисия по ”Образование, култура, спорт, младежки и социални дейности, здравеопазване.”

**Иван Фералиев: „**Постоянната комисия по ”Образование, култура, спорт, младежки и социални дейности, здравеопазване.”разгледа и обсъди докладна записка с вх.№ С-6886/10.12.2024г. и с 5 гласа „за”, 0”против”, 0”възд.се” я приема.

 **Председател на ОбС: ”**  Г-жа Рангелова като вносител?“

 **Кмет на община**: “Нямам какво да добавя!

 **Председател на ОбС:** „Благодаря!Има ли общински съветници, които желаят да вземат думата? Няма! Преминаваме към гласуване на Докладна записка вх.№ С-6886/10.12.2024г. от Милена Георгиева Рангелова-кмет на Община Симеоновград относно: Приемане на План – сметка за приходите от такса битови отпадъци и разходите по събиране, извозване, депониране на битови отпадъци и поддържане чистотата на териториите за обществено ползване в Община Симеоновград за 2025 година**;** Който е съгласен, моля да гласува и да отрази вота си в бланка за поименно гласуване. Обявявам резултата.

 10 гласа „за”, 3”против”, 0”възд.се”

 ОбС с 10 гласа „за”, 3”против”, 0”възд.се” прие

**РЕШЕНИЕ № 109/ 20.12.2024г.**

**По протокол №15/20.12.2024г.**

На основание чл.21 ал.1 т.7 от ЗМСМА и Глава ІІІ Раздел І чл. 66 от ЗМДТ, Общински съвет Симеоновград:

**Р е ш и :**

**1.**Приема план-сметка за приходите и разходите по сметосъбирането за 2025 година, съгласно Приложение №1.

**2.**Кметът на Общината да отрази определените в план-сметката приходи и разходи в Бюджет 2025 г.

  **ПО ЧЕТВЪРТА ТОЧКА ОТ ДНЕВНИЯ РЕД:**

4.Докладна записка вх.№ С-6944/12.12.2024г. от Милена Георгиева Рангелова-кмет на Община Симеоновград **относно: Приемане на Анализ на потребностите от подкрепа за личностно развитие на децата и учениците в Община Симеоновград *(по чл.196, ал.1 на Закона за предучилищно и училищно образование);***

 **Председател на ОбС:”**Колеги, разглеждаме Докладна записка вх.№ С-6944/12.12.2024г. от Милена Георгиева Рангелова-кмет на Община Симеоновград относно: Приемане на Анализ на потребностите от подкрепа за личностно развитие на децата и учениците в Община Симеоновград *(по чл.196, ал.1 на Закона за предучилищно и училищно образование);*Тази докладна записка е гледана от постоянната комисиия по ”Образование, култура, спорт, младежки и социални дейности, здравеопазване.”Давам думата на председателя на постоянната комисия по ”Образование, култура, спорт, младежки и социални дейности, здравеопазване.”

**Иван Фералиев: „**Постоянната комисия по ”Образование, култура, спорт, младежки и социални дейности, здравеопазване.”разгледа и обсъди докладна записка с вх.№ С-6944/12.12.2024г. и с 5 гласа „за”, 0”против”, 0”възд.се” я приема.

 **Председател на ОбС: ”**  Г-жа Рангелова като вносител?“

 **Кмет на община**: Няма какво да добавя!

 **Председател на ОбС:** „Благодаря!Има ли общински съветници, които желаят да вземат думата? Давам думата на г-жа Бозукова!

 **Румяна Бозукова:** Развиват ли се нашите деца?

 **Евелина Димитрова:** Смятам, че училищата прилагат адекватни мерки за развитието на децата в общината!

 **Янка Чолакова:** Прави ми впечетление, че сме много жители в общината 9640, а на изборите бяхме около 7000. Не виждам да има повече хора в общината.

 **Председател на ОбС:** Данните, които сте гледали по време на избори са колко гласоподаватели имаме в общината, а не колко жители!

**Председател на ОбС:** „Благодаря!Има ли общински съветници, които желаят да вземат думата? Няма! Преминаваме към гласуване на Докладна записка вх.№ С-6944/12.12.2024г. от Милена Георгиева Рангелова-кмет на Община Симеоновград **относно: Приемане на Анализ на потребностите от подкрепа за личностно развитие на децата и учениците в Община Симеоновград *(по чл.196, ал.1 на Закона за предучилищно и училищно образование);*** Който е съгласен, моля да гласува и да отрази вота си в бланка за поименно гласуване. Обявявам резултата.

 13 гласа „за”, 0”против”, 0”възд.се”,

 ОбС с 13 гласа „за”, 0”против”, 0”възд.се” прие

**РЕШЕНИЕ № 110/ 20.12.2024г.**

**По протокол №15/20.12.2024г.**

На основание чл. 21, ал.1, т.12 от ЗМСМА, чл. 176, ал. 1, 2 и 3 и чл. 196, ал.1 и ал.3 от Закона за предучилищното и училищното образование, Общински съвет – Симеоновград

**Р Е Ш И:**

1. Общински съвет Симеоновград приема АНАЛИЗ на потребностите от подкрепа за личностно развитие на децата и учениците в Община Симеоновград
2. Възлага на Кмета на община Симеоновград да предостави приетия по т.1 Анализ на потребностите от подкрепа за личностно развитие на децата и учениците в община Симеоновград на Областния управител на област Хасково.

 **ПО ПЕТА ТОЧКА ОТ ДНЕВНИЯ РЕД:**

 5.Докладна записка вх.№ С-6885/10.12.2024г. от Милена Георгиева Рангелова-кмет на Община Симеоновград **относно: Определяне на застроените имоти публична и частна общинска собственост за застраховане през 2024 година;**

**Председател на ОбС:”**Колеги, разглеждаме Докладна записка вх.№ С-6885/10.12.2024г. от Милена Георгиева Рангелова-кмет на Община Симеоновград вх.№ С-6885/10.12.2024г. от Милена Георгиева Рангелова-кмет на Община Симеоновград **относно: Определяне на застроените имоти публична и частна общинска собственост за застраховане през 2024 година;** Тази докладна записка е гледана от постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.” Давам думата на председателя на постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.”

 **Иван Илчев:‘‘**Постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.” разгледа и обсъди докладна записка с вх.№ С-6885/10.12.2024г. и с 5 гласа „за”, 0”против”, 0”възд.се” я приема.‘‘

 **Председател на ОбС: ”** Благодаря! Г-жа Рангелова като вносител?“

 **Кмет на община**: “ Нямам какво да добавя!‘

 **Председател на ОбС:** „Благодаря!Има ли общински съветници, които желаят да вземат думата? Давам думата на г-жа Чолакова!

 **Янка Чолакова: Имам въпрос по приложение № 2 кои са обектите № 34,35, 36 ?**

 **Иван Илчев:‘‘** Може ли да отговоря?

 **Председател на ОбС:** Да!

 **Иван Илчев:** По приложението №34 е сградата на социални грижи, № 35 е сградата на патронажа, № 36 е училището в кв. Йорданово.

 **Янка Чолакова:** То няма сграда там, какво застраховате?

 **Румяна Бозукова:** Трябваше до сега да е преценено, че там няма сграда и да не се застрахова!

 **Кмет на община**: ,,Може да имаме нещо в предвид! Старчески дом например!‘‘

 **Румяна Бозукова:** Защо не 10 000 жители не трябвали да има един старчески дом много хубаво кандидатствайте и направете!

 **Председател на ОбС:** „ Давам думата на г-жа Трифонова ?

 **Антоанета Трифонова:** След като няма промяна в акта за общинска собственност ние го застраховаме. Трябва да се направи някаква промяна, трябва да се направи комисия да се прецени дали е опасна, дали има сграда, и ако се смени в акта за общинска собственност тогава и ние в счетоводството ще направим промяна. На този етап, не може да се направи нищо!

 **Председател на ОбС:** „Благодаря! Има ли общински съветници, които желаят да вземат думата? Няма! Преминаваме към гласуване на Докладна записка вх.№ С-6885/10.12.2024г. от Милена Георгиева Рангелова-кмет на Община Симеоновград **относно: Определяне на застроените имоти публична и частна общинска собственост за застраховане през 2024 година;** Който е съгласен, моля да гласува и да отрази вота си в бланка за поименно гласуване. Обявявам резултата.

Който е съгласен, моля да гласува . Обявявам резултата.‘‘

 12 гласа „за”, 0”против”, 1”възд.се”,

 ОбС с 12 гласа „за”, 0”против”, 1”възд.се” прие

 **РЕШЕНИЕ № 111/ 20.12.2024г.**

**По протокол №15/20.12.2024г.**

 На основание чл.21 т.8 от ЗМСМА във връзка с чл.9 /1/ и /2/ от ЗОС предлагам общинският съвет да вземе следното

**Р е ш и :**

1. Определя застроените имоти публична и частна общинска собственост за застраховане през 2024 година, съгласно списъци Приложение 1 и Приложение 2.

 . **ПО ШЕСТА ТОЧКА ОТ ДНЕВНИЯ РЕД:**

 6.Докладна записка вх.№ С-6492/20.11.2024г. от Милена Георгиева Рангелова-кмет на Община Симеоновград **относно: Разрешаване изработване на ПУП /Подробен устройствен план/ - изменение ПУР /План за улична регулация/ на улица с о.т. 67, о.т. 68, о.т. 70а и о.т. 71а, между квартали 27, 27а, 45 и 30, по плана на с.Тянево, общ. Симеоновград;**

**Председател на ОбС:”**Колеги, разглеждаме Докладна записка вх.№ С-6492/20.11.2024г. от Милена Георгиева Рангелова-кмет на Община Симеоновградотносно: Разрешаване изработване на ПУП /Подробен устройствен план/ - изменение ПУР /План за улична регулация/ на улица с о.т. 67, о.т. 68, о.т. 70а и о.т. 71а, между квартали 27, 27а, 45 и 30, по плана на с.Тянево, общ. Симеоновград; Тази докладна записка е гледана от постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.”. Давам думата на председателя на постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.”

 **Иван Илчев:‘‘**Постоянната комисия по „Териториално-селищно устройство, общинска собственост, инфраструктура, строителство, транспорт и екология. Селско и горско стопанство.” разгледа и обсъди докладна записка с вх.№ С-6492/20.11.2024г. и с 5 гласа „за”, 0”против”, 0”възд.се” я приема.‘‘

 **Председател на ОбС: ”** Благодаря! Г-жа Рангелова като вносител?“

 **Кмет на община**:,,Нямам какво да добавя‘‘

 **Председател на ОбС:** „Благодаря!Има ли общински съветници, които желаят да вземат думата? Няма! Преминаваме към гласуване на вх.№ С-6492/20.11.2024г. от Милена Георгиева Рангелова-кмет на Община Симеоновградотносно: Разрешаване изработване на ПУП /Подробен устройствен план/ - изменение ПУР /План за улична регулация/ на улица с о.т. 67, о.т. 68, о.т. 70а и о.т. 71а, между квартали 27, 27а, 45 и 30, по плана на с.Тянево, общ. Симеоновград; Който е съгласен, моля да гласува и да отрази вота си в бланка за поименно гласуване. Обявявам резултата.

Който е съгласен, моля да гласува . Обявявам резултата.‘‘

 12 гласа „за”, 0”против”, 1”възд.се”,

 ОбС с 12 гласа „за”, 0”против”, 1”възд.се” прие

**РЕШЕНИЕ № 112/ 20.12.2024г.**

**По протокол №15/20.12.2024г.**

На основание чл.21 ал.1, т.11 от ЗМСМА, чл.124а, от ЗУТ, предлагам Общински съвет Симеоновград да вземе следното

 **Р Е Ш И :**

Разрешава изработване на ПУП /Подробен устройствен план/ - изменение ПУР /План за улична регулация/ на улица с о.т. 67, о.т. 68, о.т. 70а и о.т. 71а, между квартали 27, 27а, 45 и 30, по плана на с.Тянево, общ. Симеоновград.

 **ПО СЕДМА ТОЧКА ОТ ДНЕВНИЯ РЕД:**

 7.Докладна записка вх.№ С-6969/13.12.2024г. от Милена Георгиева Рангелова-кмет на Община Симеоновград **относно** **Отпускане на еднократна парична помощ по Заявление вх.№C-6956/12.12.2024г.**

 **Председател на ОбС:** ”Колеги, разглеждаме Докладна записка вх.№ С-6969/13.12.2024г. от Милена Георгиева Рангелова-кмет на Община Симеоновград относно Отпускане на еднократна парична помощ по Заявление вх.№C-6956/12.12.2024г.Тази докладна е гледана от постоянната комисия по „Икономика, бюджет и финанси.“ Давам думата на председателя на комисията по „Икономика, бюджет и финанси”.

 **Даниела Деспова**:” Постоянната комисия по „Икономика, бюджет и финанси” разгледа и обсъди докладна записка с вх.№ С-6969/13.12.2024г. и с 5 гласа „за”, 0”против”, 0”възд.се” я приема.‘‘

 **Председател на ОбС:** „Благодаря!‘‘ Има ли общински съветници, които желаят да вземат думата?Няма! Преминаваме към гласуване на докладна записка вх.№ С-6969/13.12.2024г. от Милена Георгиева Рангелова-кмет на Община Симеоновград относно Отпускане на еднократна парична помощ по Заявление вх.№C-6956/12.12.2024г.Който е съгласен, моля да гласува. Обявявам резултата.

 Който е съгласен, моля да гласува . Обявявам резултата.‘‘

 12 гласа „за”, 1”против”, 0”възд.се”,

 ОбС с 12 гласа „за”, 1”против”, 0”възд.се” прие

**РЕШЕНИЕ № 113/ 20.12.2024г.**

**По протокол №15/20.12.2024г.**

 На основание чл.21 ал.1, т.6 и т.23 от ЗМСМА, чл.124, ал.2 от ЗПФ, Общински съвет Симеоновград

**Р Е Ш И:**

1.Отпуска еднократна парична помощ в размер на 300.00 /триста/ лева Ангел Михайлов Славов от гр. Симеоновград, жк. Лозенград №3

2.Да се направят съответните промени по бюджета на Община Симеоновград, както следва: 1.По разхода увеличение 2/122/42-14 - 300.00лв.;

 2.По прихода увеличение 2/36-19 - 300.00лв.

 **ПО ОСМА ТОЧКА ОТ ДНЕВНИЯ РЕД:**

 8.Докладна записка вх.№ С-7029/17.12.2024г. от Милена Георгиева Рангелова-кмет на Община Симеоновград **относно** **Отпускане на еднократна парична помощ по Заявление вх.№C-7016/16.12.2024г.**

 **Председател на ОбС:** ”Колеги, разглеждаме Докладна записка вх.№ С-7029/17.12.2024г. от Милена Георгиева Рангелова-кмет на Община Симеоновград относно Отпускане на еднократна парична помощ по Заявление вх.№C-7016/16.12.2024г.Тази докладна е гледана от постоянната комисия по „Икономика, бюджет и финанси.“ Давам думата на председателя на комисията по „Икономика, бюджет и финанси”.

 **Даниела Деспова**:” Постоянната комисия по „Икономика, бюджет и финанси” разгледа и обсъди докладна записка с вх.№ С-7029/17.12.2024г. и с 5 гласа „за”, 0”против”, 0”възд.се” я приема.‘‘

 **Председател на ОбС:** „Благодаря!‘‘ Има ли общински съветници, които желаят да вземат думата?Няма! Преминаваме към гласуване на докладна записка вх.№ С-7029/17.12.2024г. от Милена Георгиева Рангелова-кмет на Община Симеоновград относно Отпускане на еднократна парична помощ по Заявление вх.№C-7016/16.12.2024г**.** Който е съгласен, моля да гласува. Обявявам резултата.

 Който е съгласен, моля да гласува . Обявявам резултата.‘‘

 12 гласа „за”, 1”против”, 0”възд.се”,

 ОбС с 12 гласа „за”, 1”против”, 0”възд.се” прие

**РЕШЕНИЕ № 114/ 20.12.2024г.**

**По протокол №15/20.12.2024г.**

На основание чл.21 ал.1, т.6 и т.23 от ЗМСМА, чл.124, ал.2 от ЗПФ, Общински съвет Симеоновград

**Р Е Ш И:**

1.Отпуска еднократна парична помощ в размер на 300.00 лева на Албена Ангелова Стефанова от гр. Симеоновград, кв. Лагера №42

2.Да се направят съответните промени по бюджета на Община Симеоновград, както следва: 1.По разхода увеличение 2/122/42-14 - 300.00лв.;

 2.По прихода увеличение 2/36-19 - 300.00лв.

 9. ПИТАНИЯ и ПРЕДЛОЖЕНИЯ

**Янка Чолакова:** Предлагам, каквото трябва да се направи за да не застраховаме училището в кв.Йорданово, защото там сграда няма това са излишни пари!

Въпросът ми е какво стана с улиците Иван Вазов, Здравец и другите, кога ще започне ремонта?

**Кмет на община:** Всички улици са в процедури.

**Председател на ОбС:** Поради изчерпване на дневния ред Председателят на ОбС – Светлана Манолова Стоева закри заседанието в 14.57 ч.

 ПРЕДСЕДАТЕЛ НА ОбС: ………………………..

/СВЕТЛАНА СТОЕВА/

1. [↑](#footnote-ref-1)